Diari Oficial de la Generalitat Valenciana


Sumari del DOGV 5715, del 03-03-2008 (2008/2062)

Informació pública del Programa d'Actuació Aïllada al terme de Dénia (Alacant) UE Brises del Mar, àrea de repartiment 15, partida Troies.
-----------------------------------------------------------------------------------------------------------------------------------------

### Dades del document

Número de DOGV
:   5715

Data del DOGV
:   03-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2062


Data del document
:   14-02-2008

Organisme emissor
:   Doserval, SL

Tipus de document
:   Informació Pública

Descriptors 

:   * Dénia
    * empresa privada
    * pla d'urbanisme

Informació pública del Programa d'Actuació Aïllada al terme de Dénia (Alacant) UE Brises del Mar, àrea de repartiment 15, partida Troies. [2008/2062]  
De conformitat amb el que preveu l'article 146 i següents de la Llei Urbanística Valenciana (LUV) 16/2005, de 30 de desembre, en relació amb l'article 246 i següents del Reglament d'Ordenació i Gestió Territorial i Urbanística Valenciana aprovat pel Decret 67/2006, de 19 de maig, modificat pel Decret 36/2007, de 13 d'abril, s'informa els titulars cadastrals de sòl inclòs en l'àmbit a programar, així com al públic en general, que la societat Doserval, SL, amb CIF F57218568, amb domicili a Alzira (València), avinguda Sants Patrons, 19, entresòl, ha formulat una proposta de programa d'actuació aïllada sobre la unitat d'execució Brises del Mar, inclosa en l'Àrea de Repartiment número 15a, amb l'àmbit següent:  
«La unitat reparcel·lable, amb una superfície total de 29.597,18 m²s correspon amb l'àmbit definit pel Pla General de Dénia, i l'ordenació detallada recollida en el dit Pla General correspon a l'illa cadastral 03782, coincident amb l'illa A-4.2, mo2-32, del Sector Montgó. Com que es requerix la urbanització completa de tot el vial perimetral de huit metres d'ample (8 m), recollit en el Pla General Transitori de Dénia, s'inclouen com a afectades les parcel·les de les illes cadastrals 02011 (Illes A-4.2, mo2-33 i mo2-36 del Pla General Transitori) i 04809 (Illa A-4.2, mo2-35 del Pla General Transitori».  
La proposta formulada comprén memòria de programa; projecte de reparcel·lació forçosa, indemnitzacions, fitxes de parcel·les cadastrals, proposició juridicoeconòmica, projecte d'urbanització, separata d'actuacions aïllades, tot això amb la finalitat d'urbanitzar la unitat d'execució de referència i completar els servicis urbanístics que li falten.  
El programa esmentat ha sigut protocol·litzat per mitjà d'acta d'exposició al públic de l'alternativa i de remissió d'avisos davant del notari de Dénia, Secundino José García Cueco-Mascarós, amb despatx obert al públic a Dénia, Marqués de Campo, 27, entresòl, havent sigut presentat un exemplar en l'Ajuntament de Dénia. D'acord amb allò que s'ha preceptuat en l'article 258 del reglament, s'exposa al públic el programa per un període d'un mes per mitjà de la publicació del present anunci en el diari Levante i en el Diari Oficial de la Comunitat Valenciana, des de la publicació del qual es podran presentar durant un mes alternatives tècniques, i finalitzat este s'obrirà un període d'informació pública de 15 dies. El termini per a la presentació de proposicions juridicoeconòmiques a qualsevol de les alternatives tècniques presentades serà de 10 dies comptats des de la finalització dels terminis anteriorment indicats. Tant estes com les al·legacions que es formulen, podran presentar-se davant de la notaria o en horari d'oficines en l'Ajuntament de Dénia.  
Qualsevol persona que ho desitge podrà comparéixer en els referits terminis en la notaria de Dénia, Marqués de Campo, 27, entresòl, davant del notari Secundino José García Cueco-Mascarós per a obtindre còpia de l'acta de protocol·lització o sol·licitar que se li exhibisca esta i on podrà consultar-se la documentació en horari de dilluns a divendres de 10.30 a 13.00 hores. Igualment podrà comparéixer davant de l'Ajuntament de Dénia, on s'ha depositat una còpia del programa, i presentar les al·legacions que estime convenients.  
El present anunci servirà de notificació per a aquells supòsits de comunicació a titulars cadastrals desconeguts o les dades dels quals resultaren equivocades.  
El que es comunica en compliment del que establix l'article 258 del Reglament d'Ordenació i Gestió Territorial i Urbanística Valenciana.  
Dénia, 14 de febrer de 2008.- El promotor del programa Doserval, SL: Alberto Moscardó Arantegui.